rotsax: Ιανουαρίου 2013\nκαι επίσημα από ένα κρυολόγημα! Μου το κόλλησε ο γιός μου και είμαστε και οι δύο στο σπίτι με "μπάσες" φωνές και καταρροή. Κρύβομαι κάτω από τα σκεπάσματα και σας καληνυχτίζω με μερικές φωτογραφίες από την όμορφη πόλη μου!\nElena: Τελικά αν μπλέξεις με τη Ρόδο, δύσκολα ξεμπερδεύεις... Ας ελπίσουμε ότι εμείς ως το τέλος καλοκαιριού θα ξεμπερδέψουμε και θα πατήσουμε στεριά!\nΓεωργία( Keywoman): Σ' ευχαριστώ!!!Τα παπούτσια τα πήρα από Factory outlet που βρίσκεται στην Πειραιώς.\nFloor Number Four: χι!χι!χι!\nMaria Tsilvidou: Έχουμε καταντήσει ανέκδοτο! Με τις γρίπες και τα συνάχια, δεν μπορέσαμε να βρεθούμε!Πάνω που αναρρώνουμε, ξανά τα ίδια!!! Ουφ!!!Φιλιά!!!!!!!!!!!!!!!!!!!\nVivika Vain: Yeap, darling!!!!!!!!Μου αρέσει που βάζουν παράταιρα φλυτζάνια και πιάτα, αυτό είναι το αγαπημένο μου.\nAngelique: Το θέμα είναι ότι χάνουμε αρκετά από τη διαδρομή μας με το πλοίο, διότι ταξιδεύουμε βράδυ, αλλά παρόλ' αυτά είναι όμορφη!!!Διαχρονική pastaflora!!!!!!!!\nΑναρτήθηκε από rotsax 6 σχόλια:\nΔΡΑΜΑ - ΘΕΣΣΑΛΟΝΙΚΗ - ΑΘΗΝΑ - ΡΟΔΟΣ\nμε μια βαλίτσα στο χέρι! Εδώ και τέσσερα χρόνια διανύουμε την ίδια διαδρομή χειμώνα - καλοκαίρι! Μας αρέσει όμως, την έχουμε συνηθίσει! Πλέον το διασκεδάζουμε, αρκεί μονάχα να μην έχει μποφόρ, αντάρα και απαγορευτικά στη θάλασσα, διότι τότε η επιστροφή μας στο νησί γίνεται επεισοδιακή!\nΚΟΡΙΤΣΙΑ ΣΑΣ ΕΥΧΑΡΙΣΤΩ ΓΙΑ ΤΙΣ ΕΥΧΕΣ!!!!!!!!!!!!!!\nΑναρτήθηκε από rotsax 7 σχόλια:\nσε όλους, βέβαια, κάπως αργοπορημένα, αλλά τι να κάνω!!!Εκεί που ήμουν δεν υπήρχε net, αλλά και να υπήρχε η σύνδεση ήταν τόσο αργή που δεν παλευόταν! Ελπίζω να είστε όλοι καλά και να περάσατε όμορφα τις μέρες των εορτών! Εγώ, δεν ξέρω αν ξεκουράστηκα, αλλά σίγουρα πέρασα πολύ ωραία και διασκεδαστικά. Όταν είσαι με φίλους, όλα είναι πιο εύκολα!!!!!!!!!!\nΚαλό 2013 με περισσότερες αναρτήσεις!!!!!!!!!!!!!!!!!!!!!


Χειροπέδες σε 60χρονο για την υπόθεση στο Ζεφύρι - Παραπολιτικά Αργολίδα\nHome » ΕΛΛΑΔΑ » Χειροπέδες σε 60χρονο για την υπόθεση στο Ζεφύρι\n9/21/2018 11:23:00 π.μ.\nΧειροπέδες πέρασαν χθες το βράδυ οι άνδρες της υποδιεύθυνσης ασφαλείας Δυτικής Αττικής σε έναν 60χρονο που θεωρείται ύποπτος για τον βιασμό της 22χρονης που βρέθηκε στο Ζεφύρι σε κωματώδη κατάσταση.\nΜετά την κατάθεση της νεαρής οι αστυνομικοί της ασφάλειας δυτικής Αττικής, εξέτασαν τον 60χρονο και στη συνέχεια τον συνέλαβαν. Η νεαρή φέρεται να είπε στους αστυνομικούς πως κινούνταν στην περιοχή αναζητώντας ναρκωτικά κι εκείνος προθυμοποιήθηκε να της δώσει.\nΕιδικότερα, η 22χρονη, μιλώντας στους αστυνομικούς, ισχυρίστηκε πως κάνει χρόνια χρήση και αποφάσισε, μαζί με κάποιους άλλους, να πάει σε ένα σπίτι για «να φτιαχτεί» το οποίο είναι πολύ κοντά στο σημείο που είχε αγοράσει τις ουσίες.\n«Μετά πήγαμε και σε άλλο σπίτι, επίσης σε κοντινή απόσταση. Θυμάμαι που έκανα χρήση ουσιών και μετά από λίγο έχασα τις αισθήσεις μου. Όμως από εκεί και πέρα δεν μπορώ να θυμηθώ τίποτα» υποστήριξε.\nΕπιπλέον, η 22χρονη ανέφερε το ονοματεπώνυμο του άνδρα που τη συνόδευε. Οι αστυνομικοί τον εντόπισαν, τον κάλεσαν για κατάθεση και ουσιαστικά τους επιβεβαίωσε τα λεγόμενά της, ενώ φαίνεται ότι από κάποια στιγμή και μετά οι δρόμοι τους χώρισαν.\nΌσον αφορά στο ζήτημα του βιασμού, η νεαρή κοπέλα αποκάλυψε στα στελέχη της Ασφάλειας πως για αρκετές ημέρες πριν από το περιστατικό δεν είχε σεξουαλική επαφή, αλλά δεν θυμάται τίποτα από εκείνη την ημέρα, καθώς δεν είχε επαφή με το περιβάλλον.\nΜία διαφορετική όμως εικόνα δίνει η μητέρα της, η οποία, σύμφωνα με χτεσινά δημοσιεύματα, φέρεται να ισχυρίζεται πως η νεαρή δεν έπεσε θύμα βιασμού αλλά τα σημάδια από αίματα που εξέτασε ο ιατροδικαστής προέρχονται από γυναικολογική επέμβαση. Έτσι η μητέρα θεωρεί πως ο ιατροδικαστής που εξέτασε αρχικά το κορίτσι, μην γνωρίζοντας το ιατρικό ιστορικό και βλέποντας τα σημάδια, θεώρησε λανθασμένα ότι έπεσε θύμα βιασμού.\nΠάντως ο ίδιος ο ιατροδικαστής υποστήριξε ότι στην κοπέλα υπήρχαν ενδείξεις σεξουαλικής κακοποίησης, ενώ δεν απέκλεισε ενδεχόμενο τα σημάδια να προέρχονται από επέμβαση. Πάντως μέχρι το βράδυ της Πέμπτης ο ιατροδικαστής δεν είχε υποβάλλει τελική έκθεση με ξεκάθαρα συμπεράσματα για το συμβάν. Άλλωστε και η αστυνομία ανέμενε μέχρι το πρωί της Παρασκευής τα αποτελέσματα του ελέγχου DNA.\nPosted by ΑΝΑΣΤΑΣΙΑ ΧΑΒΙΑΡΑ at 9/21/2018 11:23:00 π.μ.


Με τις καλύτερες εντυπώσεις επέστρεψαν τα μέλη του ΚΑΠΗ Λαυρίου από την 5ημερη εκδρομή τους στο νησί της Πάρου\n☼ 7:10 πμ - ☾ 7:26 μμ\nΕΙΔΗΣΕΙΣ - Λαύριο\nΔιαβάστηκε 464 φορές\nΜε επιτυχία πραγματοποιήθηκε η καθιερωμένη καλοκαιρινή πενθήμερη εκδρομή του Κ.Α.Π.Η. Λαυρίου στο νησί της Πάρου.\nΤα μέλη του Κ.Α.Π.Η. είχαν την ευκαιρία να ξεναγηθούν στα αξιοθέατα του κυκλαδίτικου νησιού, να επισκεφθούν τις όμορφες ακρογιαλιές, αλλά και να πραγματοποιήσουν μια προαιρετική μονοήμερη εκδρομή στη Νάξο. Τα μέλη επέστρεψαν γεμάτα με όμορφες εικόνες και καλοκαιρινές αναμνήσεις, έχοντας τις καλύτερες εντυπώσεις από την πενθήμερη ανάπαυλα στο νησί του Αιγαίου.\nΗ εκδρομή χρηματοδοτήθηκε κατά το μεγαλύτερο μέρος από το Ν.Π.Δ.Δ «ΚΕΦΑΛΟΣ», το οποίο διπλασίασε το ποσό της επιχορήγησης και συνέβαλε για πρώτη φορά, εκτός από το κόστος μεταφοράς και στο κόστος διανυκτέρευσης. Η διοίκηση του Νομικού Προσώπου ευχαριστεί όμως και τον κ. Αθανάσιου Μαρτίνου, για την οικονομική του συμβολή και αυτή τη χρονιά στις εκδρομές αναψυχής της τρίτης ηλικίας.\nΤο Ν.Π.Δ.Δ. «ΚΕΦΑΛΟΣ» και η Πρόεδρος Δήμητρα Πάλλη εύχονται στα μέλη των ΚΑΠΗ και τις οικογένειές τους ένα όμορφο και ξέγνοιαστο καλοκαίρι!\nTags: Λαύριο, ΕΙΔΗΣΕΙΣ,\nΗμερίδα με θέμα: «Ίδρυση και Λειτουργία...\nOλοκληρώθηκε με επιτυχία το διήμερο φόρουμ...\nΛαύριο - ΑΘΛΗΤΙΣΜΟΣ\nΔήμος Λαυρεωτικής: 3ο Παιδικό Αθλητικό Τριήμερο...\nΟλοκληρώθηκαν οι εργασίες συντήρησης και αποκατάστασης...


Ο χρυσός είναι ένα νόμισμα\nΣτην αγορά Forex ο χρυσός, όπως και ο άργυρος, θεωρείται μια μορφή νομίσματος. Αυτό σημαίνει ότι τα δυο αυτά μέταλλα μπορούν να αγοραστούν και να πωληθούν, όπως τα υπόλοιπα νομίσματα. Ωστόσο, υπάρχει μια διαφορά: οι συναλλαγές σε χρυσό και άργυρο πραγματοποιούνται αποκλειστικά έναντι του δολαρίου ΗΠΑ (USD).\nΟ διεθνώς αποδεκτός κωδικός για τον χρυσό είναι XAU, ενώ για τον άργυρο XAG. Οι κωδικοί αυτοί σχηματίζονται από το Χ της λέξης Forex και από το χημικό σύμβολο του χρυσού (AU) και του αργύρου (AG).\nΗ τιμή του χρυσού υπολογίζεται βάσει του βάρους του: η τιμή δηλώνει το κόστος μιας ουγκιάς χρυσού εκφραζόμενο σε δολάρια ΗΠΑ. Υπάρχουν διάφορες μέθοδοι για τη μέτρηση του βάρους στις αγορές ειδικών μετάλλων και λίθων. Το συνηθέστερο σύστημα μέτρησης βάρους είναι το troy: μια ουγκιά troy ισοδυναμεί με περίπου 31,10 γραμμάρια, ενώ μια ουγκιά avoirdupois σε περίπου 28,35 γραμμάρια.\nΓια παράδειγμα, εάν η τιμή του χρυσού είναι 612,97, αυτό σημαίνει ότι μια ουγκιά χρυσού αγοράζεται και πωλείται για 612,97 δολάρια ΗΠΑ. Ομοίως, η τιμή του αργύρου αντιπροσωπεύει την τιμή του ανά ουγκιά σε δολάρια ΗΠΑ. Εάν η τιμή του αργύρου είναι 11,853, αυτό σημαίνει ότι μια ουγκιά αργύρου αγοράζεται και πωλείται για 11,853 δολάρια ΗΠΑ.\nΣυναλλαγές με τιμές χρυσού και αργύρου\nΟι συναλλαγές Forex σε χρυσό και άργυρο πραγματοποιούνται με τον ίδιο τρόπο με τα ξένα νομίσματα. Οι συναλλαγές πραγματοποιούνται απευθείας μεταξύ του αγοραστή και του πωλητή (μέσω της online πλατφόρμας συναλλαγών), χωρίς την ανάμειξη άλλων ανθρώπων ή οργανισμών.\nΌπως και στην περίπτωση των ξένων νομισμάτων, οι συναλλαγές σε χρυσό ή άργυρο δεν απαιτούν την "πραγματική" αγορά ή πώληση του ίδιου του μετάλλου. Χρησιμοποιώντας το παραπάνω παράδειγμα, εάν αγοράσετε χρυσό Forex για 612,97 δολάρια ΗΠΑ, δεν έχετε στην κατοχή σας μια πραγματική ουγκιά χρυσού, αλλά την υποχρέωση να αγοράσετε XAU στην τιμή των 612,97 δολαρίων ΗΠΑ. Όταν κλείσετε τη Forex συναλλαγή σας, απλώς θα πουλήσετε το XAU (χρυσός) και θα τερματίσετε την υποχρέωσή σας. Εάν τον πουλήσετε για 615,00 δολάρια, θα έχετε κέρδος 3,03 δολάρια για κάθε ουγκιά (μονάδα) χρυσού στη σύμβασή σας.\nΟι αυξανόμενες τιμές του χρυσού επηρεάζουν τα νομίσματα\nΟι αυξανόμενες τιμές του χρυσού ενδέχεται να έχουν επιπτώσεις στα άλλα νομίσματα και μπορούν να είναι σημαντικές ειδικά για τα νομίσματα των κύριων χωρών παραγωγών χρυσού. Η Αυστραλία είναι ο τρίτος μεγαλύτερος εξαγωγέας χρυσού στον κόσμο, ενώ ο Καναδάς ο τρίτος μεγαλύτερος παραγωγός χρυσού. Συνεπώς, εάν πιστεύετε ότι η τιμή του χρυσού θα εξακολουθήσει να σημειώνει άνοδο, μπορείτε να πραγματοποιήσετε συναλλαγές με το δολάριο Αυστραλίας ή το δολάριο Καναδά, επειδή η αξία των νομισμάτων αυτών είναι πιθανόν να αυξηθεί.\nΣτην αγορά Forex, ο χρυσός είναι ουδέτερος: αυτό σημαίνει ότι δεν συνδέεται με καμία χώρα και, για τον λόγο αυτό, η άνοδος της τιμής του μπορεί να επηρεάσει τις συναλλαγές σε πολλά νομίσματα. Η τιμή του χρυσού μπορεί να αυξηθεί όταν το πολιτικό ή το οικονομικό περιβάλλον στις Ηνωμένες Πολιτείες υπόκειται σε αλλαγές. Εάν η τιμή του αρχίσει να αυξάνεται, μπορείτε να αναμένετε ότι θα συνεχίσει την ανοδική της πορεία κατά τις επόμενες περιόδους συναλλαγών. Με την προσδοκία αυτή, οι επενδυτές ενδέχεται να αποφασίσουν να πουλήσουν δολάρια ΗΠΑ και να αγοράσουν ευρώ, διότι πιστεύουν ότι η αξία του δολαρίου ΗΠΑ θα μειωθεί, ενώ του ευρώ θα αυξηθεί.\nΟι τιμές του χρυσού αποτελούν έναν σημαντικό παράγοντα που επηρεάζει και καθοδηγεί την αγορά ξένου συναλλάγματος.\nΓια να πραγματοποιήσετε μια συμφωνία Forex σε χρυσό (XAU) ή άργυρο (XAG), ανοίξτε έναν λογαριασμό δωρεάν.\nΗ easy-forex® και οι συναλλαγές σε χρυσό\nΟι επενδυτές της easy-forex® που επιθυμούν να πραγματοποιήσουν συναλλαγές με χρυσό (XAU) ή άργυρο (XAG), μπορούν να προβούν στις συναλλαγές αυτές όπως ακριβώς θα έκαναν και με οποιοδήποτε άλλο ξένο νόμισμα. Οι συναλλαγές πραγματοποιούνται αποκλειστικά έναντι του δολαρίου ΗΠΑ (USD), η υπόλοιπη διαδικασία όμως παραμένει η ίδια. Μάθετε περισσότερες λεπτομέρειες για την πραγματοποίηση μιας Ημερήσιας Συναλλαγής σε χρυσό και άργυρο.\nΣας επισημαίνουμε ότι τα ωράρια στα οποία πραγματοποιούνται παγκοσμίως οι συναλλαγές σε χρυσό και άργυρο είναι Δευτέρα έως Παρασκευή μεταξύ 01:00 και 17:30 GMT, και ότι τα spreads είναι συνήθως υψηλότερα εκτός των ωρών εργασίας.


Τα 4 ζώδια που ερωτεύονται εύκολα | Cretapost.gr\nHome›HL-Psila›Τα 4 ζώδια που ερωτεύονται εύκολα\nΔένονται πολύ γρήγορα με τους άλλους\n• 30.01.20 | 12:56\nΦαίνεται κάπως επιπόλαιο το να αναπτύσσεις αισθήματα για κάποιον που μόλις γνώρισες αλλά από την άλλη δείχνει ότι είσαι ένας άνθρωπος ανοιχτός στην αγάπη.\nΔεν έχει τίποτα κακό το να δένεσαι γρήγορα με κάποιον που έχεις χημεία. Αν κάποιος δεν το καταλάβει ή το παρεξηγήσει μάλλον δεν είναι ο κατάλληλος για σένα. Αν είσαι, λοιπόν, σε αυτούς που ερωτεύονται εύκολα μάλλον ανήκεις σε ένα από τα παρακάτω ζώδια.\nΟι εκπρόσωποι αυτού του ζωδίου έχουν την φήμη ότι επιθυμούν ισχυρούς δεσμούς με διάρκεια με τους ανθρώπους που βγαίνουν. Ακόμα κι αν θέλουν να κρατήσουν τον άνθρωπο με τον οποίο κάνουν περιστασιακό σεξ σε απόσταση, θα καταλήξουν να είναι δεμένοι μαζί του έτσι κι αλλιώς. Ακόμα κι αν δεν βγαίνουν επίσημα με κάποιον, θέλουν να ξέρουν ότι υπάρχει μία ρομαντική διάσταση στη συναναστροφή τους. Το σεξ χωρίς δεσμεύσεις δεν είναι το στοιχείο τους.\nΟι Καρκίνοι είναι από αυτά τα ζώδια που αργούν να ανοίξουν την καρδιά τους διάπλατα. Για αυτό χρειάζονται μια ένα δέσιμο που είναι πέρα από το σωματικό: τους κάνει να νιώθουν ασφαλείς με το ποιοι είναι χωρίς να χρειάζεται να βάλουν τείχη. Η ευτυχία τους προκύπτει από μια βάση εμπιστοσύνης.\nΑντίστοιχα με τους Καρκίνους, οι Ταύροι αργούν να μοιραστούν τα βαθύτερα αισθήματά τους με κάποιον. Αυτό δεν σημαίνει όμως ότι δεν τους βγαίνει η ρομαντική τους πλευρά όταν γνωρίσουν έναν άνθρωπο. Οι Ταύροι δεν το έχουν εύκολα με την εξωστρέφεια αλλά κατά βάθος ελπίζουν σε μια σταθερή και με διάρκεια σχέση που τους κάνει να νιώσουν ασφαλείς και χωρίς επίβλεψη.\nΕίναι απίστευτα πιστοί οι εκπρόσωποι αυτού του ζωδίου. Επιδιώκουν την αρμονία στις σχέσεις τους οπότε δεν θέλουν τις ασαφείς περιστασιακές σχέσεις όπου δεν μπορούν να πουν στον σύντροφό τους πως νιώθουν. Οι Ζυγοί θέλουν να νιώθουν ότι είναι ο πιο σημαντικός άνθρωπος στο σύμπαν οπότε αρχίζουν να νιώθουν αισθήματα για τον σύντροφό τους αμέσως.\nΓια να νιώσουν ικανοποιημένοι πρέπει να βρουν κατανόηση. Φλερτάρουν και είναι κοινωνικοί κι αυτό κρύβει μια βαθύτερη επιθυμία να τους θέλουν και να τους αγαπούν. Οι Ζυγοί μπορεί να μην σε αφήσουν να καταλάβεις ότι έχουν “τσιμπηθεί” αλλά, κατά βάθος, ελπίζουν ότι η κατάσταση θα εξελιχθεί σε κάτι σοβαρό.\nΑν υπάρχει ένα ζώδιο που προτρέχει σε αυτά τα πράγματα τότε είναι σίγουρα ο Κριός. Ως ζώδιο της φωτιάς κάνουν τα πάντα παρορμητικά και σε αυτό συμπεριλαμβάνεται και το να μπαίνουν σε σχέσεις πριν ο άλλος να είναι έτοιμος 100%.\nΣε αντίθεση με τα άλλα τρία ζώδια της λίστας, οι Κριοί δεν αναζητούν απαραίτητα δεσμούς ζωής. Θέλουν απλά να νιώθουν ενθουσιασμένοι, παθιασμένοι και ανανεωμένοι. Όταν αρχίζουν να νιώθουν συναισθήματα για κάποιον είναι πραγματικά αλλά δεν σημαίνει ότι θα κρατήσουν για πάντα.\nΠέφτουν με τα μούτρα στον έρωτα και είναι αυτοί που συνήθως κάνουν την συζήτηση για το πού πάει η σχέση. Βέβαια από όλο αυτό μπορεί να εξελιχθεί κάτι πιο σοβαρό και με διάρκεια.\nΑυτά είναι τα πιο επικίνδυνα … ζώδια σύμφωνα με το FBI!\n16.03.17 | 15:41


Full leather: Πώς θα υιοθετήσετε την τάση με στυλ; | VOGUE.GR\nΤο full-look leather είναι η νέα fashion εμμονή στο street style\nΕίναι γεγονός ότι τα leather κομμάτια αποτελούν διαχρονικά staples, κάτι που επιβεβαιώνουν και οι celebrities. Από το Balenciaga total leather outfit της Kim Kardashian, μέχρι το sexy separates set της Julia Fox, το bomber jacket της Rihanna και τα trench coat της Hailey Bieber, οι celebrities είναι κάτι παραπάνω από obsessed με την τάση του full leather αυτή τη στιγμή. Όσοι είδαν το The Matrix Resurrections την περίοδο των γιορτών, σίγουρα θα άντλησαν λίγη έμπνευση από τον Neo και την Trinity, για τα leather looks τους το 2022.\nΤο full-leather look, αν και απόλυτη τάση, είναι πιο δύσκολο να το υιοθετήσουμε στο καθημερινό street style. Συνήθως οι περισσότεροι επιλέγουν leather κομμάτια στη γκαρνταρόμπα τους που τα συνδυάζουν με πιο απλά στυλ. Σύμφωνα με έρευνα του Lyst, έχει παρατηρηθεί αύξηση κατά 43 τοις εκατό από έτος σε έτος στις αναζητήσεις για δέρμα, με τους πελάτες να δείχνουν ενδιαφέρον σε μακριά δερμάτινα παλτό (αύξηση 39 τοις εκατό) και τα δερμάτινα platform boοts (αύξηση 71 τοις εκατό).\nΟι καταναλωτές αναζητούν ευέλικτα κομμάτια που να αντέχουν στο χρόνο και να είναι διαχρονικά. «Αν βρείτε το ιδανικό σχήμα, τα δερμάτινα κομμάτια είναι διαχρονικά και μπορούν να φορεθούν κάθε χρόνο», λέει η Tiffany Hsu, vice president womenswear και kidswear fashion buying στο Mytheresa. Η Heather Gramston, head του womenswear buying στο Browns, λέει επίσης τη γνώμη της: «Το δέρμα είναι μια διαρκής ελκυστική επενδυτική κίνηση», λέει.\nΣύμφωνα με την Tiffany, οι Bottega Veneta και Magda Butrym – με τα δερμάτινα designs τα οποία λατρεύει η Hailey Bieber- είναι αυτή τη στιγμή οι leaders του leather movement. Συγκεκριμένα, τα δερμάτινα παλτό και τα κοστούμια «θυμίζουν παλιές εμφανίσεις του Matrix» που μπορούν «να αναμειχθούν και να ταιριάξουν και να είναι ταυτόχρονα edgy και κομψά».\nΗ Heather δίνει όλα τα credits στη sexy διάθεση που είδαμε στην άνοιξη/καλοκαίρι 2022, η οποία και ήταν καταλυτικός παράγοντας για την ανάπτυξη leather hype. «Είδαμε όλο το φάσμα του seduction… Αυτή η επιστροφή στο glamour, μετά από μια μεγάλη περίοδο με comfort outfits, συνέβαλε επίσης στην επιστροφή του leather», λέει στη Vogue.\nΤο δερμάτινο biker jacket του Prada, το sculptured δερμάτινο midi φόρεμα από Simone Rocha, το δερμάτινο μπουστάκι και η μάξι φούστα από Khaite, βρίσκονται σίγουρα στη φετινή wishlist μας. «Είμαστε γενικά συνηθισμένοι να βλέπουμε έντονα το δέρμα το φθινόπωρο/χειμώνα, αλλά αυτή τη φορά, ήταν σχεδόν σε κάθε runway, δείχνοντάς μας ότι οι εποχές έχουν αλλάξει».\nΗ νοσταλγία για τα 90’s έπαιξε μεγάλο ρόλο στο trend. «Όλοι λατρεύουμε το 90’s revival και αυτή η δερμάτινη τάση παραπέμπει σε έναν πιο ανανεωμένο, edgy μινιμαλισμό εκείνης της εποχής, όπως στον Helmut Lang και την Prada», λέει η Heather. Η Libby Page, senior market editor στο Net-a-Porter, έχει παρατηρήσει αύξηση του ενδιαφέροντος για «statement leather κομμάτια και biker glam στοιχεία» – ιδιαίτερα στα biker jackets. Οι σχεδιαστές παρείχαν σύγχρονα updates για το αγαπημένο 90’s staple της Kate Moss για την SS22, συμπεριλαμβανομένων των Alexander McQueen, Supriya Lele, Simone Rocha, Balenciaga, Prada και Miu Miu. (Το Lyst δηλώνει ότι το ενδιαφέρον έχει αυξηθεί κατά 57 τοις εκατό.)\nΣτο MatchesFashion, τα δερμάτινα blazer είναι από τα κομμάτια με τις περισσότερες πωλήσεις. Πρόκειται για κομμάτια από τους Alexander McQueen, Blazé Milano, Petar Petrov, 16Arlington και το in-house brand, Raey, αλλά και το Frankie Shop και το Stand Studio για τους καταναλωτές που προτιμούν το faux leather. «Για τον πελάτη μας, αυτά τα δερμάτινα jackets είναι ένα update για τα μάλλινα ή cashmere blazers που φορούν τα τελευταία δύο χρόνια, και δείχνουν υπέροχα με wide-leg τζιν, που είναι άλλο ένα key trend που βλέπουμε αυτή τη στιγμή» λέει η Liane Wiggins, που είναι επικεφαλής του womenswear.\n«Βλέπουμε επίσης μια ανάταση στις A-line δερμάτινες φούστες. Έχουμε πολλές luxury επιλογές από Gabriela Hearst και Chloé, μαζί με μερικές εξαιρετικές επιλογές από faux leather δέρμα από Sea και Totême. Μας άρεσε πολύ ο τρόπος με τον οποίο ήταν συνδυασμένα μαζί με εφαρμοστά πλεκτά κορμάκια και πουλόβερ».\nΓια την Libby, το δερμάτινο παντελόνι είναι «staple ». Επιλέγει το Vegan δερμάτινο ίσιο παντελόνι από Nanushka Vinni, το οποίο σύμφωνα με εκείνη μπορεί να φορεθεί με «chunky sandals και ένα λευκό T-shirt τις πιο ηλιόλουστες μέρες ή με μπότες και ζιβάγκο τους πιο κρύους μήνες».\nΣτο Net-a-Porter, το ενδιαφέρον των καταναλωτών έχει προσελκύσει το faux leather flared παντελόνι από Commando, σε μαύρο χρώμα, και το δερμάτινο παντελόνι από Joseph Coleman σε slim-fit γραμμή. Ενώ στο Browns, τα πιο δημοφιλή σχήματα είναι τα χαλαρά και τα baggy. «Το wide-leg παντελόνι από Elleme, το λευκό patent από Remain και το cropped wide-leg style από Loewe, αποδεικνύονται από τα πιο δημοφιλή στους πελάτες μας», αναφέρει η Heather.\nΤην ίδια στιγμή που τα all-black leather κομμάτια είναι το trend of the moment, υπάρχουν και αμέτρητες χρωματιστές επιλογές που θα δώσουν ένα πιο φωτεινό vibe στο 2022.\nCELEBRITIES FULL LEATHER LEATHER TRENDS ΔΕΡΜΑ ΤΑΣΕΙΣ


Αιγόκερως ο σοβαρός, υπεύθυνος και εργατικός του ζωδιακού. Κάτι που ο Αιγόκερως ξέρει πολύ καλά είναι πως να δουλεύει σκληρά και όχι τόσο για τα χρήματα όσο για την κοινωνική καταξίωση. Ναι, αυτό που τον ενδιαφέρει περισσότερο απ' όλα είναι η κοινωνική καταξίωση! Θα τον δεις στην κορυφή.\nO Αιγόκερως είναι φτιαγμένος γι αυτήν! Όπως σκαρφαλώνει το κατσίκι στα κατσάβραχα και φτάνει ψηλά έτσι και ο Αιγόκερως θα περάσει από χίλια εμπόδια (παιδί του Κρόνου γαρ ...) και θα καταφέρει να διακριθεί.\nΕίναι αυτός που θα γίνει διευθυντής ή θα ανοίξει αλυσίδα καταστημάτων προκαλώντας το θαυμασμό των φίλων του. Θα δουλέψει σκληρά και θα πετύχει. Δεν του αρέσουν οι "low" καταστάσεις. Αν είναι γυναίκα και δεν τα καταφέρει στα καριερίστικα, σίγουρα θα διαλέξει έναν σύντροφο καριερίστα.\nΜια Αιγόκερως δύσκολα θα παντρευτεί τον υδραυλικό της γειτονιάς. Ο σύζυγος θα πρέπει να είναι από γιατρός και πάνω! Αλλά και τον υδραυλικό να πάρει τελικά, θα τον πείσει να επεκτείνουν παρέα τους επαγγελματικούς ορίζοντές του, ανοίγοντας καταστήματα με βρύσες και τζακούζια!\nΤον Αιγόκερω τον ενδιαφέρει πολύ η γνώμη των άλλων. Ίσως επειδή αισθάνεται ότι τον κρίνουν οι άλλοι γίνεται και ο ίδιος κριτής. Νομίζοντας λοιπόν ότι οι άλλοι κάνουν μονίμως αυτό που κάνει ο ίδιος, είναι πολύ προσεκτικός και δεν ανοίγεται εύκολα. Επίσης εύκολα δεν ανοίγει και το στόμα του. Το να ξεστομίσει κοτσάνα είναι η μεγαλύτερη ντροπή γι αυτόν! Ζει όμως με αυτό το φόβο που κάνει την ανεμελιά άγνωστη λέξη στη ζωή του.\nΝόμος και τάξη. Φράση που τον αντιπροσωπεύει. Θα σε πρήξει για τη γόπα που μόλις πέταξες απ' το παράθυρο, για τα σκουπίδια που άφησες έξω από τον κάδο και θα σου κάνει παρατήρηση για τα κακά του Ρόκυ που δε μάζεψες στο πάρκο! Στα περισσότερα δεν έχει κι άδικο! Πραγματικά αν σε τούτο τον πλανήτη ζούσαν μόνο Αιγόκεροι ίσως να μην είχε καταστραφεί. Τακτικός και με τα θέματα ανακύκλωσης βεβαίως βεβαίως!\nΟ Αιγόκερως είναι αξιόπιστος, εγκρατής και ξέρει να κοντρολάρει τον εαυτό του. Δεν τρώει τον άμπακο σαν τον Ταύρο, πίνει με μέτρο εν αντιθέσει με έναν Τοξότη. Διατηρεί τις σχέσεις του επαγγελματικές, οικογενειακές, επαγγελματικές και ... επαγγελματικές! Επίσης δε στήνει στα ραντεβού, δεν αφήνει τα πράγματα γύρω του στο έλεος και δε χαλάει για κανένα λόγο τη δίαιτα του ανανά.\nΜόνο χατίρια χαλάει! Αν δεν αξίζεις ... δεν παίρνεις! Αυτός είναι ο Αιγόκερως!\nΤαιριάζει περισσότερο με: Tα ζώδια του νερού (Σκορπιό, Καρκίνο, Ιχθύ) και με τα ζώδια της γης (Ταύρο, Παρθένο, Αιγόκερω) Αν και δύο Αιγόκεροι μαζί θα πάντα θεματάκι για το ποιος θα είναι ο πιο επιτυχημένος! Για το ποιος θα ανέβει πιο ψηλά!\nΔιάσημοι Αιγόκεροι: Mao Tse Tung, Jean D' Arc, Anton Chekhov, Elvis Presley, Jim Carrey, Mel Gibson, Kevin Costner, Janis Joplin, Kate Middleton, Αριστοτέλης Ωνάσης, Χριστόφορος Παπακαλιάτης, Σάκης Ρουβάς, Τζένη Καρέζη, Δήμητρα Ματσούκα, Βίκυ Κουλιανού.


Χριστουγεννιάτικη διακόσμηση με μονοχρωμία: Εντυπωσιακές ιδέες για το σπίτι | Portraits\nHOUSE & GARDEN 16/12/2020\nΗ μονοχρωμία έχει δύναμη στη διακόσμηση και αντίθετα με την άποψη ότι μπορεί να γίνει μονότονη, αποδεικνύει σε πολλές περιπτώσεις ότι είναι άκρως εντυπωσιακή.\nΟι χώροι που σχεδιάζονται με βάση ένα χρώμα, δείχνουν πάντα πιο τακτοποιημένοι, ήρεμοι και με καλύτερη συνοχή, ακόμα και όταν τα υλικά που συμμετέχουν σε αυτούς, διαφέρουν μεταξύ τους.\nΕπομένως σας απομακρύνουν από πολλά στιλιστικά λάθη, χάρη στην ομοιομορφία που προσφέρει. Επιπλέον, ανάλογα με την απόχρωση μπορείτε να δώσετε έμφαση ή να φωτίσετε αρκετά ένα δωμάτιο.\nΤο ίδιο μπορεί να ισχύσει και με τη χριστουγεννιάτικη διακόσμηση. Επιλέγοντας τη μονοχρωμία τόσο για τον στολισμό του δέντρου, όσο και για τις υπόλοιπες γιορτινές συνθέσεις που τοποθετείτε σε διάφορα άλλα σημεία και έπιπλα, θα καταφέρετε ένα πολύ εντυπωσιακό αποτέλεσμα.\nΗ μονοχρωμία, μπορεί να δείξει κάτι στην υπερβολή του. Φανταστείτε ένα κατακόκκινο ή ένα ολόλευκο δέντρο, να πλαισιώνεται από ίδια χρωματικά διακοσμητικά είδη στο γύρω χώρο.\nΗ επιλογή ενός χρώματος επίσης, μπορεί εύκολα να αποτελέσει και το θέμα της χριστουγεννιάτικης διακόσμησης και να σας βγάλει από περιττές σκέψεις για το πώς θα καταφέρετε να συνδυάσετε διάφορα πράγματα και χρώματα μεταξύ τους.\nΤο λευκό φέτος έχει την τιμητική του και όπως μπορείτε να δείτε είναι άκρως εντυπωσιακό. Επίσης χαρακτηρίζεται και από μια διαχρονική αισθητική.\nΚάτι ακόμα που μπορείτε να κάνετε με μια μονοχρωμία για να την αναδείξετε, είναι να της προσθέσετε ουδέτερες λάμψεις, είτε μεταλλικές είτε με γκλίτερ. Αν πάλι επιλέξετε μόνο το χρυσό ή το ασημί, καλό είναι να μπλέξετε αρκετές υφές και υλικά μεταξύ τους, όπως είναι τα φτερά, σε συνδυασμό με γυάλινες μπάλες και ιριδίζουσα δάκρυα μαζί με κλαδιά από γκλίτερ κ.τ.λ, για να δείχνει πιο πολυδιάστατη και ενδιαφέρουσα η διακόσμηση σας.\nΕπίσης οι διαφάνειες και οι αντανακλάσεις, είναι στοιχεία που μπορούν να αναδείξουν οποιαδήποτε χριστουγεννιάτικη διακόσμηση, γι’ αυτό καλό θα ήταν να τις εκμεταλλευθείτε.\nΣΤΟΛΙΔΙΑ ΓΙΑ ΧΡΙΣΤΟΥΓΕΝΝΙΑΤΙΚΟ ΔΕΝΤΡΟ


> Voliotaki: Αποκάλυψη που ΣΟΚΑΡΕΙ! Ολυμπιονίκης της πάλης ο αρχηγός των ληστών που τρομοκρατούσαν τα θύματα τους με σίδερο!\nΠροκρίθηκε στους Ολυμπιακούς Αγώνες του Σίδνεϊ το 2000, όπου έλαβε μέρος στα 97 κ. της ελευθέρας πάλης και κατέκτησε την 5η θέση. Ακολούθησε το χρυσό μετάλλιο στους Μεσογειακούς Αγώνες του 2001, η 4η θέση στο Παγκόσμιο Πρωτάθλημα Ελευθέρας Πάλης το 2002 στην Τεχεράνη και το χάλκινο μετάλλιο στους Μεσογειακούς Αγώνες του 2005.\nΜετά την επιτυχία του στο Σίδνεϊ έγινε σημαιοφόρος του Πολεμικού Ναυτικού. Ο Ξανθόπουλος είχε και πάλι απασχολήσει τις αρχές το 2001 όταν καταδικάστηκε σε φυλάκιση πέντε μηνών για πλαστογραφία εγγράφων ελληνοποίησης.\nΤον Ιούλιο του 2002 έχασε προσωρινά την υπηκοότητα, αλλά η ομοσπονδία κατάφερε να του την ξαναδώσει.


Αυγουστιατικές ειδήσεις. Αυγουστιάτικες αυξήσεις. Αυγουστιατικο φεγγάρι | raresteak\nΑυγουστιατικές ειδήσεις. Αυγουστιάτικες αυξήσεις. Αυγουστιατικο φεγγάρι\nΤον Αύγουστο υπάρχουν ειδήσεις, όπως και φεγγάρι. Τον Αύγουστο υπάρχουν αυξήσεις, όπως και φεγγάρι. Πως ανταμείβει η ΔΕΗ για τις ‘προγραμματισμένες’ διακοπές, για τους τόνους αλλοιωμένων εμπορευμάτων, για τις ώρες με 45 βαθμούς °C χωρίς κλιματισμό, για τις απάτες σε βάρος των καταναλωτών; Πως ανταμείβει τέσσερις μήνες μετά τις εντυπωσιακές αυξήσεις στα τιμολόγια; Μα φυσικά με νέες αυξήσεις που ανακοινώθηκαν σεμνά και ταπεινά από το μάπετ του Ανάπτυξης ελάχιστα 24ωρα πριν τεθούν σε ισχύ. Ο μακιαβελισμός είναι ο μόνος πολιτικός πόρος που απέμεινε σε αυτό τον θίασο παρωδίας με την πολύ κακή αίσθηση του χιούμορ που ονομάζεται ελληνική κυβέρνηση. Η παραγωγή ενέργειας κρατιέται χαμηλά, τα τιμολόγια όλο και ψηλώνουν για να αρθούν μαζί στο λιμοκοντόρικο ύψος της διάδοχης κατάστασης των νέων ιδιωτών νταβατζήδων. Βρωμιά και αηδία.\n[ΥΓ Κάτι κινείται εδώ στο limbo. Σε λίγες μέρες ίσως σας χαιρετήσω]\n3 Σχόλια “Αυγουστιατικές ειδήσεις. Αυγουστιάτικες αυξήσεις. Αυγουστιατικο φεγγάρι”\nΙουλίου 31, 2007 at 10:52 πμ\nΤι είναι τούτο το πτηνό της «ανάπτυξης»;\nΤι σπαστικές κινήσεις της κοτοκεφαλής…\nΑπο πού χάθηκε; Απο τον χορό του Αριστοφάνη;\nΙουλίου 31, 2007 at 11:32 πμ\nΤί εννοείς με το υστερόγραφο;\nΔεν πιστεύω να το κλείσεις επ’ αόριστον!\nΙουλίου 31, 2007 at 1:18 μμ\nΜα καλά που το βρήκαν; Στο κλήν;\nΘα επιστρέφω. Σίγουρα πιο αραιά από τώρα.\n« 2 ½ απορίες για τον (κακό τους τον) καιρό\nthis is what you get…[μετά την Πάρνηθα] »


ΠΡΟΣΟΧΗ: Τι κρύβει ο επίμονος βήχας; » Global News\nGlobal News » Ειδήσεις » ΠΡΟΣΟΧΗ: Τι κρύβει ο επίμονος βήχας;\nTesco Express left covered in blood after stabbed teenager stumbled into shop and collapsed in FOURTH east London knife attack in nine days ΠΡΟΣΟΧΗ: Τι κρύβει ο επίμονος βήχας;\nΧρόνιος βήχας είναι ένα βήχας που επιμένει και δεν περνάει παρά την πάροδο... του χρόνου. Ο χρόνιος βήχας δεν είναι μια ασθένεια από μόνος του, αλλά ουσιαστικά πρόκειται για ένα σύμπτωμα μιας υποκείμενης νόσου. Ο χρόνιος βήχας οφείλεται συνήθως σε άσθμα, αλλεργική ρινίτιδα, ρινικά προβλήματα (για παράδειγμα μόλυνση των αεραγωγών της μύτης) και γαστροοισοφαγική παλινδρόμηση. Σε σπάνιες περιπτώσεις, ο χρόνιος βήχας μπορεί να είναι το αποτέλεσμα της εισπνοής “ξένων” αντικειμένων/ουσιών μέσα στους πνεύμονες (συνήθως σε παιδιά). Τα ακόλουθα είναι οι επόμενες πιο κοινές αιτίες του χρόνιου βήχα: Το κάπνισμα είναι η πιο κοινή αιτία του χρόνιου βήχα. Το άσθμα είναι μια νόσος των αεραγωγών, που δυσκολεύει την φυσική διαδικασία της αναπνοής. Μερικοί άνθρωποι που πάσχουν από άσθμα έχουν τον χρόνιο βήχα ως το μόνο σύμπτωμά τους. Τα συμπτώματα του άσθματος μπορεί να επιδεινωθούν από τον κρύο αέρα, την έκθεση σε ατμοσφαιρικούς ρύπους, τη γύρη, τον καπνό, ή τα αρώματα. Γαστροοισοφαγική παλινδρόμηση: Είναι η αντίστροφη ροή των οξέων του στομάχου και άλλου περιεχόμενου από το στομάχι προς τον οισοφάγο. Το οξύ του στομάχου που “ανεβαίνει” στον οισοφάγο προκαλεί αντανακλαστικό σπασμό των αεραγωγών που οδηγεί σε δυσκολία στην αναπνοή και βήχα. Λοιμώξεις όπως βρογχίτιδα ή πνευμονία μπορεί να προκαλέσουν οξύ ή χρόνιο βήχα. Αυτές οι λοιμώξεις μπορεί να προκαλούνται από ιούς, βακτήρια, ή μύκητες. Οι ιογενείς λοιμώξεις δεν ανταποκρίνονται στα αντιβιοτικά. Σε ασθενείς με άσθμα, οι ιογενείς λοιμώξεις του ανώτερου αναπνευστικού συχνά να οδηγούν σε παρατεταμένο βήχα, ακόμη και μετά την εξάλειψη της λοίμωξης. Ένα συγκεκριμένο στέλεχος της βακτηριακής πνευμονίας, που ονομάζεται μυκόπλασμα (mycoplasma), μπορεί να προκαλέσει χρόνιο βήχα μαζί με κόπωση, αδυναμία, δύσπνοια, και παραγωγή πτυέλων. Αυτή η μόλυνση συνήθως επηρεάζει νέους και υγιείς ανθρώπους. Ο κοκκύτης (pertussis) είναι μία οξεία, ιδιαίτερα μεταδοτική αναπνευστική λοίμωξη που προκαλείται από το βακτήριο Bordetella pertussis. Ο κοκκύτης συνήθως επηρεάζει βρέφη και μικρά παιδιά, αλλά μπορεί να προληφθεί με την ανοσοποίηση με το εμβόλιο του κοκκύτη. Στους ενήλικες, ο κοκκύτης μπορεί να είναι μια αιτία του χρόνιου βήχα. Ορισμένα φάρμακα, ιδίως εκείνα που χρησιμοποιούνται στη θεραπεία της υψηλής αρτηριακής πίεσης, μπορεί να προκαλέσουν χρόνιο βήχα. Λιγότερο κοινές αιτίες του χρόνιου βήχα περιλαμβάνουν αλλεργίες, όγκους στον πνεύμονα, σαρκοείδωση, συμφορητική καρδιακή ανεπάρκεια, ή άλλες ασθένειες των πνευμόνων, όπως η χρόνια αποφρακτική νόσος ή το εμφύσημα.Via: Ειδήσεις Related: "ΠΡΟΣΟΧΗ: Τι κρύβει ο επίμονος βήχας;" ↓\nΦυματίωση: Η ύπουλη ασθένεια που μπορεί να οδηγήσει στο θάνατο - Ποια είναι τα συμπτώματα;\nΣΟΚ! Ποιες ασθένειες προκαλεί η χρήση του κλιματιστικού;\nΛοίμωξη από σαλμονέλα: Αυτά είναι τα συμπτώματα που πρέπει να σας ανησυχήσουν\nEXEIΣ αυτά τα συμπτώματα; ΓΡΗΓΟΡΑ στο νοσοκομείο...\nΧΑΠ: Τα συμπτώματα της βουβής νόσου\nΚατάθλιψη: Αυτά είναι τα σημάδια που πρέπει να σας ανησυχήσουν\nΜεγάλη προσοχή: Πότε πρέπει να ανησυχήσετε με μια αλλεργία;\nΑυτά είναι τα σωματικά συμπτώματα της κατάθλιψης...\nΑνοιξιάτικες αλλεργίες:Όλα όσα πρέπει να γνωρίζετε\nΝέο φάρμακο αποτελεσματικό για άσθμα και ΧΑΠ\nΠοια συμπτώματα πυροδοτεί η μούχλα στο σπίτι


War Horse (2011) [poster, trailer] ~ Scary Greeks\nWar Horse (2011) [poster, trailer]\n10:00 π.μ. Dimitrios Papageorgiou No comments\nΟ σκηνοθέτης Steven Spielberg παρουσιάζει το War Horse, μια επική περιπέτεια απευθυνόμενη σε κοινό όλων των ηλικιών.\nΑφορά την αγροτική Αγγλία και Ευρώπη κατά τη διάρκεια του Πρώτου Παγκόσμιου Πολέμου και τη φιλία ενός αλόγου με το όνομα Joey και ενός νεαρού αγορίου, του Albert, ο οποίος τον εκπαιδεύει.\nΌταν βιαίως χωρίζουν, η ταινία ακολουθεί το μοναδικό ταξίδι του αλόγου καθώς κινείται μέσα στον Πόλεμο, αλλάζοντας και εμπνέοντας τις ζωές αυτών που συναντά - ιππικό της Μ. Βρετανίας, Γερμανούς στρατιώτες, ένα Γάλλο αγρότη και την εγγονή του - μέχρι η ιστορία να φτάσει στην αισθηματική αποκορύφωση στη καρδιά του No Man's Land.


Ελληνίδα δημοσιογράφος αποκαλύπτει: «Μου έχουν πιάσει τον πισινό μέσα στη δουλειά» | Gossip-tv.gr\nΕλληνίδα δημοσιογράφος αποκαλύπτει: «Μου έχουν πιάσει τον πισινό μέσα στη δουλειά»\nΕίναι τελικά πιο εύκολη η επιβίωση και η ζωή για τους άνδρες στην Ελλάδα σε σχέση με τις γυναίκες; Ελληνίδα δημοσιογράφος εξιστορεί την… δική της εμπειρία.\n«Είναι σίγουρα πιο εύκολη. Το ερώτημα που μου θέτουν ακόμα και σήμερα στα blogs που γράφω είναι αν η γυναίκα πρέπει να διαλέξει ανάμεσα στην καριέρα και τα παιδιά. Είναι πάρα πολύ άδικο αυτό, το 2016 να πρέπει να διαλέξει μια γυναίκα, ενώ οι άντρες κάνουν και καριέρα και παιδιά και κάποια κακομοίρα πάντα τραβάει το κουπί. Για τις γυναίκες ισχύει ότι άλλη καριέρα κάνεις χωρίς παιδιά κι άλλη με παιδιά. Το λέω γιατί το έχω ζήσει. Πάρα πολλές φίλες μου δεν έχουν παιδιά κι έχουν λαμπρές καριέρες. Δεν χρειάστηκε ποτέ δηλαδή να μην πάρουν μια θέση επειδή το μωρό τους ήταν 2 μηνών ή να κάνουν κάποια άλλη τέτοια θυσία Από την άλλη, όταν τα λες αυτά θεωρείσαι γκρινιάρα κι ότι υπερβάλλεις Ακόμα και οι δικοί μου μου λένε ότι υπερβάλλω και ότι είχα μια πολύ καλή καριέρα. Η ψυχή μου το ξέρει όμως» τόνισε στο ΟΚ η Μανίνα Ζουμπουλάκη.\n-Σου έχει συμβεί να βρεθείς σε τέτοιο δίλημμα;\n«Ναι. Είχαν υπάρξει προτάσεις και θέσεις σε περιοδικά που έπρεπε να αρνηθώ λόγω του ότι είχα μικρά παιδιά»\n-Έχεις βιώσει ποτέ σεξισμό στην επαγγελματική σου πορεία;\n«Άρχισα να δουλεύω τη δεκαετία του '80 σε έναν όμιλο που ήταν ανδροκρατούμενο μαγαζί. Υπήρχε σεξισμός αλλά εγώ κυκλοφορούσα σαν άντρας δεν το έπαιζα γυναίκα. Μιλούσα σαν άντρας, δούλευα σαν άντρας, θυμάμαι ότι εκείνη την εποχή δεν είχα ούτε μία φούστα. Αλλά ναι, έχει συμβεί να μου πιάσει τον πισινό κάποιος και να κάνω ότι δεν το κατάλαβα κι όλα αυτά που συμβαίνουν στις γυναίκες όταν είναι νέες και φρέσκιες τα έχω ζήσει.»\n-Έχεις δηλαδή ντυθεί άντρας όπως οι ηρωίδες σου;\n«Ναι, είναι κομμάτι μου αυτή η αντρική μεταμφίεση και εξακολουθώ να τη μεταχειρίζομαι. Λέμε ότι δεν υπάρχουν τώρα διαχωρισμοί ειδικά στον δικό ,μας χώρο, τα media. Αναλογικά, όμως αν το ψάξεις θα δεις άντρες στις περισσότερη θέσεις εκτός από τα γυναικεία blogs και έντυπα, που οι άντρες τα θεωρούν υποδεέστερα και λένε «Ας μπει και μια γυναίκα εκεί, δεν πειράζει». Η γυναίκα στην Ελλάδα σήμερα είναι όπως ο νέγρος στην Αμερική πριν από 20 χρόνια»